DA Den Europæiske Unions Tidende C 147/16

Offentliggørelse af en ansøgning om ændring i overensstemmelse med artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2015/C 147/07)

Denne offentliggørelse giver ret til at gøre indsigelse mod ansøgningen om ændring, jf. artikel 51 i Europa-Parlamentets og Rådets forordning (EU) nr. 1151/2012 (1).

ANSØGNING OM GODKENDELSE AF EN VÆSENTLIG ÆNDRING AF VARESPECIFIKATIONEN FOR DE BESKYTTEDE OPRINDELSESBETEGNELSER ELLER DE BESKYTTEDE GEOGRAFISKE BETEGNELSER

ANSØGNING OM GODKENDELSE AF EN ÆNDRING I HENHOLD TIL ARTIKEL 53, STK. 2, FØRSTE AFSNIT, I FORORDNING (EU) NR. 1151/2012.

»MONTES DE TOLEDO«

EU-nr.: ES-PDO-0205-01270 – 29.10.2014

BOB ( X ) BGB ( )

1. Ansøgende sammenslutning og legitim interesse

FUNDACIÓN C.R.D.O. MONTES DE TOLEDO Alférez Provisional, 3 45001 Toledo ESPAÑA Tlf. +34 925257402 Fax +34 925257402 E-mail: domt@domontesdetoledo.com Internet: www.domontesdetoledo.com

2. Medlemsstat eller tredjeland

Spanien

3. Afsnit i varespecifikationen, som berøres af ændringen

—

☐

—

☒

—

☐

—

☒

—

☒

—

☐

—

☒

—

☒

4. Type ændring(er)

—

☒

—

☐

5. Ændringer

Varebeskrivelse

Oliven

Følgende slettes:

»Modenhedsindeks (kun om prøver fra træet): Mellem 3 og 5 (Udviklet af Estación de Olivicultura y Elaiotecnia, finca »Venta del Llano«, Mengíbar, Jaén)«.

Følgende indsættes:

»Den beskyttede oprindelsesbetegnelse »Montes de Toledo« anvendes kun for olie af friske, sunde oliven af sorten Cornicabra, som har nået den optimale modenhed«.

Formålet med ændringen er at tilpasse kravene til oprindelsesbetegnelsen til den tekniske udvikling i produktionen, som giver mulighed for at fremstille olier af høj kvalitet ved at anvende oliven med forskellig modenhed, og samtidig understrege den vigtigste forskel, der adskiller oliven med denne beskyttede oprindelsesbetegnelse fra andre, nemlig at der kun anvendes oliven af sorten Cornicabra.

Olie

Følgende udgår:

»Det er karakteristisk for olivenolie med oprindelsesbetegnelsen »Montes de Toledo«, at den har et højt oliesyreindhold, et lavt linolsyreindhold og et højt samlet polyfenolindhold, der gør den meget stabil — en egenskab, som den er kendt og værdsat for på markedet«.

Årsagen til ændringen er, at disse egenskaber allerede er nævnt i afsnittet om produktets særlige kendetegn, da det ikke drejer sig om en begrænsende betingelse, men blot en beskrivelse af produktets generelle kendetegn, og selv om sortens og det geografiske områdes indflydelse på produktets sammensætning ganske vist er blevet påvist, kan indholdet variere fra år til år på grundlag af de agroklimatiske forhold, uden at oliernes særlige kendetegn går tabt.

Syreindhold

Den maksimale grænse sænkes fra 0,7 °. til 0,5 °.

De forbedringer, man har set i fremstillingsmidlerne og -processerne, siden den første varespecifikation blev udarbejdet (i 1998), har givet mulighed for at sænke ovennævnte grænse med henblik på at sikre forbrugerne bedre kvalitet i det beskyttede produkt.

Ekstinktionskoefficient K 270

Den maksimale grænse hæves fra 0,15 til 0,20.

Denne ændring skyldes, at man har kunnet efterprøve, at værdien i olier, der er lavet af grønne oliven af sorten Cornicabra, fra naturens hånd kan overstige 0,15, hvilket ville udelukke olierne fra at opfylde de krav, der er fastsat for ekstra jomfruolivenolie, og hvilket desuden giver nogle enestående intenst frugtagtige organoleptiske egenskaber.

Ifølge artiklen »Influencia del índice de madurez de las aceitunas en la calidad de los aceites »cornicabra« de las campañas 1995/96 y 1996/97« (F. Aranda palomo, M.D. Salvador Moya, G. Fregapane Quadri) falder ekstinktionskoefficienten K270, som kan anvendes til at måle phenolforbindelser (aldehyder og ketoner) i olier, jo mere frugterne modnes, hvilket står i kontrast til de tre resultater, som Gracía et al., 1996, nåede frem til for olier, som stammer fra sorterne Arbequina, Blanqueta, Lechín, Villalonga og Verdial.

Helt konkret ses det, at olier baseret på olivensorten Cornicabra med et modenhedsindeks på 3,5 eller herunder sågar kan miste sin plads i den bedste kategori (ekstra jomfru), fordi denne værdi overstiger den grænse, der er fastsat i forordningen. De nævnte værdier falder nemlig ikke under 0,15, før man når et modenhedsniveau tæt på 4.

Organoleptisk vurdering

Nedenstående:

»Organoleptisk set giver denne olie en stærk fornemmelse af fylde i munden. Den er frugtagtig og aromatisk og samtidig i middelhøj grad bitter og skarp. Meget afbalanceret aroma ved optimal modenhed (dr. Francis Gutiérrez, direktør for det analytiske smagspanel ved Instituto de la Grasa (institut for fedtstoffer), Consejo Superior de Investigaciones Científicas, Sevilla).«

erstattes af:

»Olier med oprindelsesbetegnelsen »Montes de Toledo« har en middel til intens frugtagtig, bitter og skarp smag«.

Årsagen til denne ændring er, at den foregående ordlyd ikke tog hensyn til de grænseværdier, der er fastsat i Kommissionens forordning (EF) nr. 640/2008 (2). Da den tidligere ordlyd blev forfattet, blev udtrykket »middel« anvendt på grundlag af et skøn, eftersom der ikke var nogen grænseværdier, der fastsatte egenskabernes intensitet og på den måde udtrykte forskellen mellem »middel« og »intens«. Offentliggørelsen af ovennævnte forordning fastsatte disse grænseværdier, og da man har konstateret, at en stor andel af de olier, der er baseret på sorten Cornicabra, har værdier for bitterhed og skarphed, der overstiger 6, vil de gå over til at kunne beskrives som »intense«, hvilket ikke er i overensstemmelse med varespecifikationens nuværende ordlyd. Det er derfor nødvendigt at tilpasse beskrivelsen af den karakteristiske profil i olierne betegnet »Montes de Toledo«, som har en bitter og skarp smag, da de varierer mellem at give et middel til intenst smagsindtryk, som afhænger af, hvornår de er blevet høstet, de klimatiske forhold det pågældende år og den geografiske beliggenhed inden for området.

Bevis for oprindelse

Nedenstående:

»For det første skal de anvendte oliven stamme fra de olivenmarker, der ligger i produktionsområdet, som er certificerede, og hvor man har konstateret, at kun denne sort dyrkes.«

erstattes af:

»For det første må de anvendte oliven kun stamme fra olivenmarker, der ligger i produktionsområdet.«

Årsagen til ændringen er, at de morfologiske karakteristika ved sorten Cornicabra har tilstrækkelige kendetegn, der adskiller dem fra andre sorter, til, at kontrollen af kravene til sorten kan gennemføres, når frugterne ankommer til olivenmøllen.

Nedenstående:

»Olivenproducenterne underskriver en aftale med organisationen »Consejo Regulador de la Denominación de Origen Montes de Toledo«, hvorved de forpligter sig til at overholde produktionsbetingelserne i denne varespecifikation.«

erstattes af:

»Olivenproducenterne underskriver en aftale med organisationen »Consejo Regulador de la Denominación de Origen Montes de Toledo«, hvorved de forpligter sig til at sikre, at leverandørerne af de olivenfrugter, der bruges til at lave olien, overholder produktionsbetingelserne i denne varespecifikation.«

Denne ændring giver større frihed i produktets certificeringsproces i henhold til standarden UNE-EN-ISO-IEC 17065, da der således ikke skal underskrives en kontrakt med områdets tusinder af olivendyrkere. Det vil være forarbejdningsvirksomhederne, der også gennemfører kontrollen med deres leverandører i deres system til at sikre produktets sporbarhed. Kontrolorganet efterprøver, at kriterierne overholdes i forbindelse med de jævnlige evalueringer.

Følgende indsættes:

»Aftapningen af olierne foretages inden for det afgrænsede geografiske område. På den måde kan det sikres, at produktets særlige kendetegn bevares, at kontrolorganerne har fuld kontrol med produktionen, og at behandlingen af det endelige produkt ligger i hænderne på producenterne, eftersom det er dem, der har bedst kendskab til, hvordan olien reagerer på at blive aftappet, herunder dekanteringens varighed og metode, filtrering, diatoméjord, celluloseindhold, temperatur ved aftapning, samt hvordan olien reagerer ved kulde og lagring, hvilket er med til at sikre oliernes endelige kvalitet og samtidig garantere deres sporbarhed.«

Fremstillingsmetode

Afsnittet om jordbundsforholdene, hvor oliventræerne plantes, slettes, da det blot indeholdt en beskrivelse af de mest karakteristiske jordbundsforhold i området, men ikke havde til formål at opsætte begrænsende krav, som alligevel ikke har indflydelse på produktets kvalitet og særpræg.

Nedenstående:

»Høsten foregår direkte fra træet efter traditionelle metoder bestående i plukning, nedslåning eller nedrystning. Den anvendte metode må veksle fra høst til høst for at undgå beskadigelse af træet.«

erstattes af:

»Høsten foregår direkte fra træet efter traditionelle metoder bestående af plukning, nedslåning eller nedrystning. Den anvendte metode kan veksle fra høst til høst for at undgå beskadigelse af træet.«

Årsagen til denne ændring er, at man vil tilpasse beskrivelsen til de ændringer i høstmetoderne, der har fundet sted, siden ansøgningen om registrering af oprindelsesbetegnelsen blev udarbejdet, da disse har gjort, at det ikke længere er nødvendigt at veksle mellem høstmetoder fra år til år.

Nedenstående:

»Anhængeren eller beholderen skal højtryksspules med koldt vand inden hver pålæsning.«

erstattes af:

»Anhængeren eller beholderen skal holdes tilstrækkeligt ren.«

Formålet er at garantere, at udstyret er rent nok, uanset hvilken metode der anvendes til at rengøre med.

Nedenstående:

»På hver modtagelsesplads skal der være en person, der er ansvarlig for korrekt registrering og sortering af kvaliteterne. Der skal være systemer, der sikrer separat aflæsning af frugt, der er høstet direkte fra træet, og frugt, der har ligget på jorden, så kvaliteterne ikke blandes og kan forarbejdes hver for sig.«

erstattes af:

»På hver modtagelsesplads skal der være en person, der er ansvarlig for korrekt registrering og sortering af de forskellige sorter og kvaliteter. Der skal være systemer, der sikrer separat aflæsning af de olivenfrugter, der er høstet direkte fra træet, og frugt, der har ligget på jorden, samt af de sorter, som adskiller sig fra den eneste tilladte, så kvaliteterne ikke blandes og kan forarbejdes hver for sig.«

Ændringen skyldes behovet for at sikre, at den eneste tilladte sort behandles for sig selv.

Nedenstående:

»Fødetragterne skal højtryksspules inden aflæsningen hver dag og i øvrigt efter behov.«

erstattes af:

»Olivenmøllerne skal have et system til regelmæssig rengøring af fødetragterne.«

Formålet er at garantere, at disse rengøringssystemer er til stede, uanset hvilken metode der anvendes til at rengøre med.

Følgende slettes:

»Det vand, der bruges til vaskning og fremstillingsprocessen, skal opfylde sundhedsnormerne og må ikke indeholde klor eller klorderivater.«

Dette skyldes, at kravet allerede er en del af den gældende lovgivning.

Følgende slettes:

»Det eneste tilladte teknologiske hjælpestof er talk, og de anvendte mængder skal i så fald ligge på mellem 0,5 og 2,0 %.«

Ændringen skyldes, at talk er det eneste teknologiske hjælpestof, der på nuværende tidspunkt er tilladt i lovgivningen til udvinding af jomfruolivenolie.

Nedenstående:

»Møllerne skal sørge for, at den fremstillede olie klassificeres på grundlag af de ovenfor beskrevne fysisk-kemiske og organoleptiske egenskaber for olie med oprindelsesbetegnelsen »Montes de Toledo«. De skal følgelig have eller indgå kontrakter med dertil godkendte teknikere og laboratorier.«

erstattes af:

»Møllerne skal sørge for, at den fremstillede olie klassificeres på grundlag af de ovenfor beskrevne fysisk-kemiske og organoleptiske egenskaber for olie med oprindelsesbetegnelsen »Montes de Toledo«. De skal følgelig have eller indgå kontrakter med dertil kvalificerede teknikere og laboratorier.«

Ændringen skyldes, at det ikke anses for en nødvendighed, at de teknikere og/eller laboratorier, der anvendes til selvkontrol, har den nævnte godkendelse.

Nedenstående:

»Alle beholdere skal have låg, være keglestubformede eller med hældende flad bund for at muliggøre jævnlig udtømning og rensning. Der tillades ikke beholdere med vandret flad bund.«

erstattes af:

»Alle beholdere skal have låg og muliggøre jævnlig udtømning og rensning.«

Denne ændring foretages, da formålet er at muliggøre rensning og udtømning af beholderen, uanset hvilken metode der anvendes.

Mærkning

Nedenstående:

»Alle etiketter skal være forsynet med betegnelsens logo og angivelsen: »Denominación de Origen Montes de Toledo«. De emballager, som olien aftappes i til konsum, skal være forsynet med garantimærke og nummererede etiketter eller kontroletiketter fra kontrolorganet, således at de ikke kan genanvendes.«

erstattes af:

»Alle etiketter skal være forsynet med oprindelsesbetegnelsens logo og angivelsen: »Denominación de Origen Protegida Montes de Toledo« eller »DOP Montes de Toledo«. De emballager, som olien aftappes i til konsum, skal være forsynet med garantimærke og nummererede etiketter med oprindelsesbetegnelsens logo fra kontrolorganet, således at de ikke kan genanvendes.«

Krav i nationale bestemmelser

For at tilpasse dette afsnit til de gældende regler, udformes det som følger:

»— Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer

— Orden de 9 de mayo de 1998 de la Consejería de Agricultura y Medio Ambiente, por la que se dictan disposiciones de aplicación del Reglamento (CEE) no 2081/92 del Consejo, de 14 de julio de 1992, relativo a la protección de las indicaciones geográficas y de las denominaciones de origen de los productos agrícolas y alimenticios (Det spanske statstidende for Castilla-La Mancha nr. 23 af 22.5.1998)

— Real Decreto 1335/2011, de 3 de octubre, por el que se regula el procedimiento para la tramitación de las solicitudes de inscripción de las denominaciones de origen protegidas y de las indicaciones geográficas protegidas en el registro comunitario y la oposición a ellas«.

Andet (kontrolorgan)

Opremsningen af kontrolorganets statutter slettes, da de ikke er relevante for varespecifikationen, og dette afsnit får følgende ordlyd:

»Certificeringen af produktet foretages af organisationen »Consejo Regulador de la Denominación de Origen de aceite Montes de Toledo«, som er en nonprofitsammenslutning, hvis midler går til på permanent basis at gennemføre sit iboende formål, som er godkendt af det nationale akkrediteringsorgan (ENAC) til at overholde standarden UNE-EN/ISO-IEC 17065.

Oplysninger om de organer, der er godkendt til at efterprøve, at denne varespecifikation er overholdt, findes i en ajourført udgave på websiden:

http://pagina.jccm.es/agricul/paginas/comercial-industrial/figuras_calidad/reg_op/buscar_reg_ent.htm

Det nuværende kontrolorgan er:

Navn: Organisationen »Consejo Regulador de la Denominación de Origen de aceite Montes de Toledo« Adresse: C/Alférez Provisional, 3 45001 Toledo ESPAÑA Tlf. +34 925257402 Fax +34 925257402 E-mail: domt@domontesdetoledo.com

Dette kontrolorgan er godkendt af den selvstyrende region Castilla-La Mancha og af ENAC efter de krav, der gælder for standarden: UNE-EN 17065 »Requisitos generales para entidades que realizan la certificación de producto« (Generelle krav til organer, der foretager produktcertificeringer).

Kontrolorganet skal gennemføre de foranstaltninger, der er nødvendige for at kontrollere, at varespecifikationen er overholdt i overensstemmelse med det specifikke produkts certificeringssystem.

Kontrolorganet skal overholde de gældende standarder og ethvert andet krav, som f.eks. udtagning af stikprøver, prøvning og eftersyn, som danner grundlag for det certificeringssystem, der er gældende i henhold til kvalitetshåndbogen.

Kontrolorganets specifikke opgaver er:

— Kontrol af stikprøver

— Evaluering af, om produktets egenskaber stemmer overens med varespecifikationen

— Revision af produktionsregistrene for de beskyttede olier.«

ENHEDSDOKUMENT

»MONTES DE TOLEDO«

EU-nr.: ES-PDO-0205-01270 – 29.10.2014

BOB ( X ) BGB ( )

1. Navn

»Montes de Toledo«

2. Medlemsstat eller tredjeland

Spanien

3. Beskrivelse af landbrugsproduktet eller fødevaren

3.1. Produkttype

Kategori 1.5. Fedtstoffer (smør, margarine, olier, m.m.)

3.2. Beskrivelse af produktet med navnet i punkt 1

Ekstra jomfru olivenolie udvundet af olivenfrugter (Olea Europea L.) af sorten Cornicabra, presset ved mekaniske eller andre fysiske processer, der ikke ændrer olien, men bevarer smag og aroma samt frugtens egenskaber.

Fysiske, kemiske og organoleptiske kendetegn:

— Surhedsgrad: maks. 0,5

— Peroxidtal: maks. 15 meq O2/kg

— Ekstinktionskoefficient K 270: maks. 0,20

— Vandindhold: maks. 0,1 %

— Urenheder: maks. 0,1 %

— Farven varierer fra gyldengul til dybgrøn afhængigt af høsttidspunktet og den geografiske beliggenhed i området

— Organoleptisk set giver olier med oprindelsesbetegnelsen »Montes de Toledo« en middel til intens frugtagtig, bitter og skarp smag.

3.3. Foder (kun for produkter af animalsk oprindelse) og råvarer (kun for forarbejdede produkter)

—

3.4. Specifikke etaper af produktionen, som skal finde sted i det afgrænsede geografiske område

Dyrkning af oliven og produktion af olierne skal foregå inden for det område, der er beskrevet i punkt 4.

3.5. Særlige bestemmelser for skiveskæring, rivning og emballering osv. vedrørende det produkt, som betegnelsen henviser til

— Olien opbevares i godkendte møller og aftapningsanlæg, som råder over hensigtsmæssige installationer til at sikre en optimal opbevaring.

— Aftapningsvirksomheden skal have et system til at adskille aftapning af olie med oprindelsesbetegnelsen fra aftapning af andre olier. Den skal også have godkendte systemer til måling af olie.

— Olien aftappes i beholdere af glas, beklædt stål, polyethylenterephthalat (PET) eller glaseret keramik.

— For at bevare produktets særlige egenskaber i alle etaper, skal aftapningen foregå inden for det godkendte geografiske område. På den måde har kontrolorganerne fuld kontrol over produktionen, og den endelige håndtering udføres dermed af områdets producenter. Det er dem, der ved mest om oliens specifikke reaktion ved aftapning, herunder dekanteringens varighed og metode, filtrering, diatoméjord, celluloseindhold, temperatur ved aftapning, samt hvordan olien reagerer ved kulde og lagring. Formålet er at bevare produktets særlige egenskaber.

3.6. Specifikke regler for mærkning af det produkt, som betegnelsen henviser til

Alle etiketter skal være forsynet med oprindelsesbetegnelsens logo og angivelsen: »Denominación de Origen Protegida Montes de Toledo« eller »DOP Montes de Toledo«.

De emballager, som olien aftappes i til konsum, skal være forsynet med garantimærke og nummererede etiketter med oprindelsesbetegnelsens logo fra kontrolorganet, således at de ikke kan genanvendes.

4. Præcis afgrænsning af det geografiske område

Området ligger i den selvstyrende region Castilla-La Mancha i den sydvestlige del af provinsen Toledo og den nordvestlige del af provinsen Ciudad Real, idet områdets midtpunkt er bjergmassivet »Montes de Toledo«. Det geografiske produktionsområde består af 128 kommuner i provinserne Toledo og Ciudad Real. Heraf hører 106 kommuner til Toledo og 22 til Ciudad Real.

Kommuner i provinsen Toledo:

Ajofrín, Alameda de la Sagra, Albarreal de Tajo, Alcaudete de la Jara, Aldeanueva de Barbarroya, Aldeanueva de San Bartolome, Almonacid de Toledo, Añover de Tajo, Arges, Bargas, Belvis de la Jara, Borox, Burguillos de Toledo, Burujón, Cabañas de la Sagra, Calera y Chozas, Campillo de la Jara, Cañumas, Carmena, Carpio de Tajo (El), Carranque, Casasbuenas, Cebolla, Cedillo del Condado, Cobeja, Chueca, Cobisa, Consuegra, Cuerva, Dosbarrios, Espinoso del Rey, Esquivias, Estrella (La), Gálvez, Guadamur, Guardia (La), Herencias (Las), Hontanar, Huerta de Valdecarábanos, Illescas, Layos, Lominchar, Madridejos, Magán, Malpica de Tajo, Manzaneque, Marjaliza, Mascaraque, Mata (La), Mazarambroz, Menasalbas, Mesegar, Mocejón, Mohedas de la Jara, Montearagón, Mora, Nambroca, Nava de Ricomalillo (La), Navahermosa, Navalmorales (Los), Navalucillos (Los), Noez, Numancia de la Sagra, Olías del Rey, Orgaz, Palomeque, Pantoja, Polán, Puebla de Montalban (La), Pueblanueva (La), Pulgar, Recas, Retamoso, Robledo de Mazo, Romeral (El), San Bartolome de las Abiertas, San Martín de Montalbán, San Martín de Pusa, San Pablo de los Montes, Santa Ana de Pusa, Seseña, Sevilleja de la Jara, Sonseca, Talavera de la Reina, Tembleque, Toledo, Torrecilla de la Jara, Totanes, Turleque, Ugena, Urda, Ventas con Peña Aguilera (Las), Villaluenga de la Sagra, Villaminaya, Villamuelas, Villanueva de Bogas, Villarejo de Montalbán, Villaseca de la Sagra, Villasequilla de Yepes, El Viso de San Juan, Yébenes (Los), Yeles, Yepes, Yuncler, Yunclillos og Yuncos.

Kommuner i provinsen Ciudad Real:

Alcoba, Anchuras, Arroba de los Montes, Cortijos (Los), El Robledo, Fernancaballero, Fontanarejo, Fuente el Fresno, Herencia, Horcajo de los Montes, Labores (Las), Luciana, Malagón, Navalpino, Navas de Estena, Picón, Piedrabuena, Porzuna, Puebla de Don Rodrigo, Puertolápice, Retuerta del Bullaque og Villarrubia de los Ojos.

5. Tilknytning til det geografiske område

Områdets jordbunds- og klimaforhold og olivenavlernes arbejde gennem flere generationer har bidraget til en naturlig udvælgelse af sorten Cornicabra som den, der er bedst tilpasset området, og som den eneste, der benyttes til fremstilling af »Montes de Toledo«-olien. Hvad angår forbindelsen mellem de geologiske og jordbundsmæssige kendetegn, skal det fremhæves, at den generelt set lidet frugtbare jordbund ligeledes har påvirket afgrøden, som er udsat for konstant vanskelige vilkår, hvilket har bidraget til den naturlige udvælgelse og produktets egenart. Sorten Cornicabra giver sammen med områdets jordbundsmæssige kendetegn olien dens fysiske og kemiske kendetegn, et højt indhold af oliesyre og et lavt indhold af linolsyre, såvel som et højt indhold af polyphenoler, samt nogle særlige organoleptiske egenskaber som en meget fyldig smag, der er frugtagtig og aromatisk, men samtidig er middel til intens bitter og skarp.

Henvisning til offentliggørelsen af varespecifikationen

(Artikel 6, stk. 1, andet afsnit, i denne forordning (3))

http://pagina.jccm.es/agricul/paginas/comercial-industrial/consejos_new/pliegos/20131204_PLIEGO_DOP_ACEITE_MONTES_TOLEDO.pdf

(1) EUT L 343 af 14.12.2012, s. 1.

(2) EUT L 178 af 5.7.2008, s. 11.

(3) Se fodnote 1.